Žygimantas Augustinas

Žygimantas Augustinas (g. 1973 m. Vilniuje) – lietuvių dailininkas, tapytojas, grafikas.

 Biografija 
Gimė Vilniuje 1973 metais. 2003–2004 m. studijavo tapybos discipliną Niujorko meno studentų Lygoje. 2001 studijavo Florencijos meno akademijoje (vasaros sesija). 2000 m. dalyvavo Joe Santore (Niujorkas) piešimo kursuose. 1991–1998 m. studijavo Vilniaus dailės akademijoje, gavo magistro laipsnį (estampo specialybė).

 1996-2001 m. dirbo dizaineriu.
 Nuo 2001 m. dirba piešimo dėstytoju Nacionalinėje M. K Čiurlionio menų mokykloje.
 Nuo 2005 m. dirba piešimo dėstytoju Vilniaus dailės akademijoje.

 2000 m. priimtas į Dailininkų sąjungą.

 Svarbesnės personalinės parodos 
 2009 „Ekstremalus sportas 3000“, galerijoje „Lietuvos aidas“, Vilnius.
 2008 „Žmogaus kūnas: ženklas ir peizažas“, galerijoje "Akademija", Vilnius.
 2006 „Žmogus kaip ženklas“, galerijoje „Lietuvos aidas“, Vilnius.
 2005 „Tapyba“, galerijoje „Frazer“, Vašingtonas.
 2005 „Po … II / žmonės“, galerijoje „Lietuvos aidas“, Vilnius.
 2004 „Po Niujorko I / piešiniai“, galerijoje „Lietuvos aidas“, Vilnius.
 2003 „Socialinis portretas“ galerijoje, „Lietuvos aidas“, Vilnius.
 2002 „Tapyba ir estampai“, „Klaipėdos galerijoje“, Klaipėda.
 2001 „Tapyba ir estampai“, galerijoje „Lietuvos aidas“, Vilnius.

 Svarbesnės grupinės parodos 
 2005 „Kelio ženklas“, galerija „ARTima“, Vilnius.
 2004 „6-oji tarptautinė mažosios grafikos trienalė“, galerija „Arka“, Vilnius.
 2004 „XII Lietuvos tapybos trienalė“, Šiuolaikinio meno centras, Vilnius.
 2004 „XII Lietuvos tapybos trienalė“, Šiuolaikinio meno centras, Vilnius.
 2004 „47 -oji kasmetinė tarptautinė San Diego menų instituto paroda“, San Diego menų institutas, „San Diegas“.
 2004 „Šiuolaikinė figūratyvinė tapyba“, „Fraser galerija“, Vašingtonas.
 2003 „Portretai realūs ir nerealūs“, „The Stage“ galerija, Niujorkas.
 2002 „BP portreto apdovanojimas 2002“, Nacionalinė portretų galerija, Londonas.
 2002 „LA galerija 2002“, galerija „Lietuvos aidas“, Vilnius.
 2001 „ArtLink@Sotheby's“, tarptautinė jaunųjų menininkų paroda, Tel Avivas, Niujorkas.
 2000 „Tradicija ir ateitis“, Šiuolaikinio meno centras, Vilnius.
 2000 „Tarptautinio Soho konkurso laureatai“, galerija „Agora“, Niujorkas.
 2000 „Tarptautinis Georgetown'o konkursas 2000“, galerija „Fraser“, Vašingtonas.
 1999 „Tamsioji pusė“, galerija „Agora“, Niujorkas.
 1998 „3-oji tarptautinė mažosios grafikos bienalė“, galerija „Arka“, Vilnius.
 1997 „5-oji lietuvių grafikos paroda Tradicija ir eksperimentas“, miesto rotušė, Vilnius.

 Svarbesni apdovanojimai 
 2005 Lietuvos Kultūros ministerijos prizas už geriausią debiutą profesionaliajame mene.
 2004 Prizas už geriausią debiutą XII Lietuvos tapybos trienalėje.
 2003 Lietuvos Kultūros ministerijos stipendija.
 2002 Antrasis prizas BP portreto apdovanojimuose Londono Nacionalinėje portretų galerijoje.
 2002 Elizabeth Greenshield fondo stipendija.
 2000 Trečia vieta tarptautiniame Georgetown’o konkurse 2000 Vašingtone.
 2000 Vienas iš 28 tarptautinio Soho konkurso Niujorke nugaletojų.

 Kritikai apie Ž. Augustiną 
 „Realizmas vis dėlto prieinamas. Štai atėjai į „Lietuvos aido“ galeriją ir žiūrėk į Žygimanto Augustino paveikslus. Ką, ne realizmas?“ (Alfonsas Andriuškevičius) „Trys tezės apie Žygimantą Augustiną“, „Šiaurės Atėnai“, Nr. 745 (2005-04-16).
 „Tai nėra perregimi gotikiniai kūnai, baimingi ir dvasingi jų siluetai. Tai mašinų kulto kūnai. Ž. Augustinas vaizduoja juos įvairiaspalvėse tuštumose, dažniausiai - bukai pilkoje. Izoliuoja juos, deklaruodamas jų fizinį nepatvarumą, laikinumą, nesustabdomą polinkį irti.“ (Neringa Černiauskaitė) „Šaižus Žygimanto Augustino juokas“, „Šiaurės Atėnai“, Nr. 745 (2005-04-16).
 „Viešoje erdvėje vyras elgėsi kultūringai, nesikeikė, asocialiais veiksmais nebandė atkreipti į save dėmesio.“ (Vidas Poškus) „Penktadieniniai Polonijaus pasižvalgymai po kultūros savaitraščių puslapius“, bernardinai.lt, „Kultūros komentarai“, 2008-02-29.

 Šaltiniai 

 Nuorodos 
 Asmeninis puslapis su darbais
 "Šiaurės Atėnų" straipsnis apie dailininką. 
 Apie Ž. Augustiną - A. Andriuškevičius. 

Augustinas
Augustinas